Ixef wis kraḍ d tasleḍṭ n tugniwin n uɣanib di tmedyazt n MAƐṬUB Lwennas, si tɣuri n yiḍrisen-is udyizen yettwarun d usmuzget n tmedyazt-is yettwacnan, iban-aɣ-d belli tamedyazt-is tettuqet deg-s tɣunba, nezmar ad nini nufa-d ugar n 15 n tugniwin n uɣanib deg yiḍrisen-is, yal aḍris nufa-d deg-s ugar n 6 n tugniwin n uɣanib i d-yessebganen tamesbaɣurt n tɣunba di tmedyazt taqbaylit yettwacnan n umedyaz-agi. tugniwin id yufraren di tmedyazt-is d tumnayt akked userwes d teɣfesfelt. tasleḍṭ-agi tella-d di tazwara d afran n kra n yiḍrisen udyizen n umedyaz-agi, seg-sen yettwakes-d ugar n 10 n tugniwin uɣanib akka am tumnayt, tniniḍent, aserwes, tameqlubt, taɣfesfelt, tanɣafeqt,yal yiwet n tugna nekkes-d azal n 4 n yimedyaten neɣ ugar, maca tugna n telɣanxa nekkes-d seg-s yiwen kan n umedya, imi ur telli ara s waṭas di tmedyazt-is. syin akin, yella-d usegzi n tugniwin ɛlaḥsab n umedya d umeslay ɣef tikti d unamek n tenfaliyin, rnu ɣer waya iswi n usemres n yal tugna di yal tanfalit.